CELEX: 22020D0335
Language: lt
Date: 1576195200000
Title: 2019 m. gruodžio 13 d. EEE jungtinio komiteto sprendimas Nr. 317/2019, kuriuo iš dalies keičiamas EEE susitarimo XIII priedas (Transportas) [2020/335]

5.3.2020   
               
               
                  LT
               
               
                  Europos Sąjungos oficialusis leidinys
               
               
                  L 68/72
               
            
         EEE JUNGTINIO KOMITETO SPRENDIMAS
         Nr. 317/2019
         2019 m. gruodžio 13 d.
         kuriuo iš dalies keičiamas EEE susitarimo XIII priedas (Transportas) [2020/335]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2019 m. sausio 24 d. Komisijos įgyvendinimo reglamentas (ES) 2019/123, kuriuo nustatomos išsamios oro eismo valdymo (OEV) tinklo funkcijų vykdymo taisyklės ir panaikinamas Komisijos reglamentas (ES) Nr. 677/2011 (1);
                  
               
                     (2)
                  
                  
                     Komisijos reglamentas (ES) Nr. 677/2011 (2) panaikinamas į EEE susitarimą įtrauktu Įgyvendinimo reglamentu (ES) 2019/123, todėl jis turi būti iš EEE susitarimo išbrauktas;
                  
               
                     (3)
                  
                  
                     todėl EEE susitarimo XIII priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo XIII priedas iš dalies keičiamas taip:
            
                        1.
                     
                     
                        EEE susitarimo XIII priede po 66xi punkto (Komisijos įgyvendinimo sprendimas (ES) 2019/903) įterpiamas šis punktas:
                        
                                    „66xj.
                                 
                                 
                                    
                                       32019 R 0123: 2019 m. sausio 24 d. Komisijos įgyvendinimo reglamentas (ES) 2019/123, kuriuo nustatomos išsamios oro eismo valdymo (OEV) tinklo funkcijų vykdymo taisyklės ir panaikinamas Komisijos reglamentas (ES) Nr. 677/2011 (OL L 28, 2019 1 31, p. 1).
                                    Įgyvendinimo reglamento nuostatos šio Susitarimo tikslais pritaikomos taip:
                                    
                                                a)
                                             
                                             
                                                neatsižvelgiant į Susitarimo 1 protokolo nuostatas, terminas „valstybė (-ės) narė (-ės)“, be jo reikšmės Įgyvendinimo reglamente, reiškia ir ELPA valstybes;
                                             
                                          
                                                b)
                                             
                                             
                                                kiek tai susiję su ELPA valstybėmis, terminas „tinklo valdytojas“ reiškia tinklo valdytoją, paskirtą ELPA valstybių nuolatinio komiteto“;
                                             
                                          
                                                c)
                                             
                                             
                                                kiek tai susiję su ELPA valstybėmis, terminas „veiklos rezultatų apžvalgos įstaiga“ reiškia veiklos rezultatų apžvalgos įstaigą, paskirtą ELPA valstybių nuolatinio komiteto“;
                                             
                                          
                                                d)
                                             
                                             
                                                4 straipsnio 1 dalyje, kiek tai susiję su ELPA valstybėmis, žodžiai „Komisijos sprendimu, priimamu pagal Reglamento (EB) Nr. 549/2004 5 straipsnio 2 dalį“ pakeičiami žodžiais „ELPA valstybių nuolatinio komiteto sprendimu“;
                                             
                                          
                                                e)
                                             
                                             
                                                5 straipsnyje, kiek tai susiję su ELPA valstybėmis, žodis „Komisija“ pakeičiamas žodžiais „ELPA valstybių nuolatinis komitetas“;
                                             
                                          
                                                f)
                                             
                                             
                                                6 straipsnyje, kiek tai susiję su ELPA valstybėmis, žodis „Komisija“ pakeičiamas žodžiais „ELPA valstybių nuolatinis komitetas“;
                                             
                                          
                                                g)
                                             
                                             
                                                7 straipsnio 3 dalies k punkte po žodžio „Komisijai“ įterpiamas tekstas „, ELPA valstybių nuolatiniam komitetui, ELPA priežiūros institucijai“;
                                             
                                          
                                                h)
                                             
                                             
                                                7 straipsnio 4 dalyje po žodžio „Komisijos“ įterpiamas tekstas „, ELPA valstybių nuolatinio komiteto, ELPA priežiūros institucijos“;
                                             
                                          
                                                i)
                                             
                                             
                                                18 straipsnio 4 dalies b punkte po žodžių „Komisijos atstovas“ įterpiami žodžiai „ir vienas ELPA priežiūros institucijos atstovas“;
                                             
                                          
                                                j)
                                             
                                             
                                                19 straipsnio 2 dalyje po pirmos pastraipos įterpiamas šis punktas:
                                                
                                                            „j)
                                                         
                                                         
                                                            ELPA valstybės, pirmininkaujančios ELPA valstybių nuolatiniam komitetui.“;
                                                         
                                                      
                                          
                                                k)
                                             
                                             
                                                22 straipsnio 3 dalies pirmame sakinyje po žodžio „Komisijai“ įterpiamas tekstas „, ELPA valstybių nuolatiniam komitetui, ELPA priežiūros institucijai“;
                                             
                                          
                                                l)
                                             
                                             
                                                23 straipsnio pirmame sakinyje, kiek tai susiję su ELPA valstybėmis, žodis „Komisija“ pakeičiamas žodžiais „ELPA priežiūros institucija“.“
                                             
                                          
                              
                  
                        2.
                     
                     
                        66wn punkto (Komisijos reglamentas (ES) Nr. 677/2011) tekstas išbraukiamas.
                     
                  
         
            2 straipsnis
            
               Europos Sąjungos oficialiojo leidinio EEE priede skelbtinas Įgyvendinimo reglamento (ES) 2019/123 tekstas islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2019 m. gruodžio 14 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2019 m. gruodžio 13 d.
            
               
                  EEE jungtinio komiteto vardu
               
               
                  Pirmininkas
               
               Gunnar PÁLSSON
            
         
         
            (1)  OL L 28, 2019 1 31, p. 1.
         
            (2)  OL L 185, 2011 7 15, p. 1.
         
            (*1)  Konstitucinių reikalavimų nenurodyta.